Document ID: 31981L0578

NEUVOSTON DIREKTIIVI,
annettu 21 päivänä heinäkuuta 1981,
terveyttä koskevista ongelmista tuoreen siipikarjanlihan kaupassa annetun direktiivin 71/118/ETY muuttamisesta (81/578/ETY)
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen ja erityisesti sen 43 ja 100 artiklan,
ottaa huomioon komission ehdotuksen,
ottaa huomioon Euroopan parlamentin lausunnon(),
ottaa huomioon talous- ja sosiaalikomitean lausunnon(),
sekä katsoo, että
komissio teki 19 päivänä maaliskuuta 1981 neuvostolle ehdotuksen terveyttä koskevista ongelmista tuoreen siipikarjanlihan kaupassa 15 päivänä helmikuuta 1971 annetun neuvoston direktiivin 71/118/ETY(), sellaisena kuin se on viimeksi muutettuna direktiivillä 81/476/ETY(), tiettyjen säännösten muuttamisesta; tämän ehdotuksen tavoitteena on erityisesti lykätä 16 a artiklan a kohdan kolmannessa luetelmakohdassa mainitun, siipikarjan teurastamista ja sisäelinten poistoa koskevan poikkeuksen päättymispäivää, jotta tämän poikkeuksen voimassaoloa voidaan jatkaa 15 päivästä elokuuta 1981 15 päivään elokuuta 1986, koska eräissä jäsenvaltioissa osittain sisäelimettömän siipikarjan lihan tuottaminen on edelleen merkittävää, ja
asian kiireellisyyden vuoksi on tärkeää varotoimena lykätä kyseistä päivämäärää komission ehdotuksen mukaisesti 15 päivään elokuuta 1982, sanotun kuitenkaan rajoittamatta alkuperäisen ehdotuksen mahdollista hyväksymistä,
ON ANTANUT TÄMÄN DIREKTIIVIN:
1 artikla
Korvataan direktiivin 71/118/ETY 16 a artiklan a kohdan kolmannessa luetelmakohdassa ilmaisu "15 päivään elokuuta 1981" ilmaisulla "15 päivään elokuuta 1982".
2 artikla
Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 15 päivänä elokuuta 1981. Niiden on ilmoitettava tästä komissiolle viipymättä.
3 artikla
Tämä direktiivi on osoitettu kaikille jäsenvaltioille.
Tehty Brysselissä 21 päivänä heinäkuuta 1981.

Labels: 0
3
17